《李侍御新建东山文昌阁落成诗》
明代·李麟祥

文昌新阁嶂东川，古木清幽不记年。城郭万家烟火合，宫墙千记彩云连。

龙山风雨天同润，凤岭圭璋日共缠。报道窦阳欣御李，几人瀛水并登仙。

作者简介：李麟祥，字符圣。信宜人。明思宗崇祯间贡生，官高要训导。后举贤良，擢户部湖广司主事。鼎革后隐居不出，年八十二卒。著有《溪仙诗文集》。清光绪《信宜县志》卷六有传。